একটি আলুতে বাতি জ্বলবে টানা ৪০ দিন! | 1 News BD | One News BD | 1 NEWS | ONE NEWS
একটি আলুতে বাতি জ্বলবে টানা ৪০ দিন!
প্রযুক্তি ডেস্ক : আমাদের দৈনন্দিন খাবারের তালিকায় আলুর কোনো না কোনো পদ থাকেই। কিন্তু খাবারের বাইরেও সম্প্রতি জানা গেল আলুর দারুণ আরেকটি গুণের খবর। বিদ্যুৎ উৎপাদন সম্ভব এই আলু দিয়েই। আর মাত্র একটি আলু থেকে উৎপন্ন বিদ্যুতে একটি এলইডি (লাইট এমিটিং ডায়োড) বাতি জ্বালানো সম্ভব ৪০ দিন পর্যন্ত!
জেরুজালেমের হিব্রু বিশ্ববিদ্যালয়ের অধ্যাপক রাবিনোভিচ শুধু এই দাবিই করেননি, বাতি জ্বালিয়েও দেখিয়েছেন।
জৈবশক্তি থেকে বিদ্যুৎ উৎপাদন অবশ্য নতুন কিছু নয়। বিদ্যুৎ উৎপাদনের জন্য মূলত অ্যানোড ও ক্যাথোড নামে দু’টি ধাতব পাত প্রয়োজন হয়। এ দু’টি পাত এসিডিক পদার্থকে সংশ্লেষ করে বিদ্যুৎ উৎপাদন করে। আলুর ক্ষেত্রে একই সূত্র খাটছে। আলুর ভেতরের জৈবএসিড এক্ষেত্রে সংশ্লেষিত হয়ে উৎপন্ন হচ্ছে বিদ্যুৎ।
রাবিনোভিচ জানিয়েছেন, এই বিদ্যুৎ দিয়ে মোবাইল ফোন কিংবা ল্যাপটপ চার্জ দেওয়া সম্ভব।
অন্যদিকে, ক্যালিফোর্নিয়া বিশ্ববিদ্যালয়ের পিএইচডি শিক্ষার্থী অ্যালেক্স গোল্ডবার্গ আলুর মাধ্যমে বিদ্যুৎ উৎপাদন প্রক্রিয়াটি পর্যবেক্ষণ করে জানিয়েছেন অনেকগুলো আলু দিয়ে একটি বর্তনী তৈরি করে পুরো একটি বাসায় টানা ৭ দিনের বিদ্যুৎ সরবরাহ সম্ভব।